Gemeng Simmer
D'Gemeng Simmer war vun 1843 bis Enn 2017 eng lëtzebuergesch Gemeng am Kanton Capellen, am Äischdall. Den 1. Januar 2018 ass si mat der Gemeng Habscht zu enger vergréisserter Gemeng Habscht fusinéiert.

Uertschaften an der fréierer Gemeng 
 Uertschaften:
 Gräisch
 Rued
 Simmer
 Simmerfarm
 Simmerschmelz
 Léisbech

Geschicht
1843 ass d'Gemeng Simmer aus der Fusioun vun de fréiere Gemenge Simmer, Rued a Gräisch entstanen.

Fusioun am zweeten Ulaf
2010 goufe Pläng fir eng Fusioun mat der Gemeng Käerch vun deenen zwéi betraffene Gemengeréit guttgeheescht. Déi Pläng goufen awer an engem Referendum, de 24. Oktober 2010, vun enger Majoritéit vun de Käercher Wieler net ugeholl (zu Simmer waren 79 % dofir).

2013 hunn d'Buergermeeschtere vu Simmer an Habscht bekannt gemaach, e Gemengereferendum iwwer d'Fusioun vun hiren zwou Gemengen z'organiséieren. Nodeems de 25. Mee 2014 an engem Referendum an der Gemeng Simmer 59,75 Prozent vun de Wieler fir eng Fusioun gestëmmt haten, hu sech den 9. November 2014 och an der Gemeng Habscht bei sou engem Referendum 59,3 % vun de Wieler dofir ausgeschwat. De 24. Februar 2016 huet d'Chamber eestëmmeg dem Gesetz fir déi Fusioun, op den 1. Januar 2018, zougestëmmt.

Entwécklung vun der Awunnerzuel

Politik

Buergermeeschteren 
 ...
 1844: Jacques Huberty
 1849: Jean-Baptiste Jacoby
...
 1945: Jean Mamer
....
.... - 1993: Raymond Ewen
 1993 - 2003: Arthur Decker
 2003 - 2011: Marie-Josée Gressnich-Weiler
 2011 - 2014: Marco Boly
 2014 - 2017: Yves Ewen

Interkommunal Syndikater 
D'Gemeng Simmer war Member vu follgenden interkommunale Syndikater:
 HIS
 SES
 SICA
 SIDERO
 SIDOR
 SIGI
 SYVICOL

Aner Associatiounen 
 Association des Communes et des Syndicats d'Initiative des vallées de l'Eisch, de la Mamer et de l'Attert (assivema.lu)

Literatur 
 Michel Polfer: Das gallorömische Brandfeldergrab und der dazugehörige Verbrennungsplatz von Septfontaines-Dëckt, Verkaf op der Simmer Gemeng
 Jacques Dollar: La Simmerschmelz et les Forges d'Ansembourg, Verkaf op der Simmer Gemeng
 Jemp Kunnert: Die Bevölkerungsentwicklung der Gemeinde Simmern von 1821 bis 1999, in: 50ème anniversaire FC Iska Boys Simmern. - Septfontaines: Football Club Iska Boys ; [2005]. - P. 143-145, ill., fig.

Um Spaweck 

 Offiziell Säit vun der fréierer Gemeng Simmer
 Déi fréier Gemeng Simmer op der Websäit vum Syvicol

Simmer